Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32014M7185. Il-EUR-Lex hu l-aċċess fuq l-Internet għal-liġi Ewropea. Il-kompetenza tal-BĊE biex jagħti opinjoni hija bbażata fuq l-Artikoli 127(4) u 282(5) tat-Trattat dwar il-Funzjonament tal-Unjoni Ewropea billi d-direttiva proposta fiha dispożizzjonijiet li jaffettwaw il-kompiti tas-Sistema Ewropea tal-Banek Ċentrali (SEBĊ) li tippromwovi l-operat bla xkiel ta' sistemi ta' pagament u li tikkontribwixxi għat-tmexxija bla xkiel ta' politika fir-rigward tal-istabbiltà tas-sistema finanzjarja, kif imsemmi fir-raba' inċiż tal-Artikolu 127(2), u Artikolu 127(5) tat-Trattat. B'konformità mal-ewwel sentenza tal-Artikolu 17.5 tar-Regoli tal-Proċedura tal-Bank Ċentrali Ewropew, il-Kunsill Governattiv adotta din l-opinjoni. Il-BĊE jilqa' l-fatt illi r-regolament propost jistabbilixxi regoli komuni mal-Unjoni kollha dwar it-tariffi tal-interkambju u ukoll regoli tan-negozju u rekwiżiti tekniċi uniformi għal tranżazzjonijiet ta' pagament ibbażati fuq kard. Il-proposti huma ġeneralment konformi mal-pożizzjonijiet eżistenti tal-Eurosistema. Kards ta' pagament huma l-aktar strumenti ta' pagament elettroniċi użati għal xiri bl-imnut u għalhekk jirrappreżentaw sehem kbir tat-tranżazzjonijiet ta' pagament fl-Unjoni. Minkejja dan, madankollu, it-tariffi tal-interkambju huma attwalment fil-parti l-kbira mhux regolati u, b'hekk, differenti ħafna bejn l-Istati Membri. L-introduzzjoni ta' regoli komuni għandha tikkontribwixxi biex jiġi kkompletat is-suq intern għall-pagamenti u biex jiġi appoġġat it-twaqqif ta' Żona Unika ta' Pagamenti bl-Euro (SEPA). Filwaqt illi r-regoli l-ġodda għandhom aspett qawwi relatat mal-kompetizzjoni, huma għandhom ukoll inaqqsu l-frammentazzjoni tas-suq u joħolqu kundizzjonijiet indaqs, li ser jagħmluha aktar faċli għal parteċipanti eżistenti li jikkompetu u għal fornituri ġodda li jidħlu fis-suq tal-pagamenti bil-kard, biex b'hekk iwasslu għal żieda fl-effiċjenza u ġeneralment użu akbar ta' strumenti ta' pagament elettroniku. Il-BĊE jilqa' l-fatt li hemm żieda fil-kjarezza fir-rigward tat-tariffi tal-interkambju. Jekk, madankollu, il-limiti fuq it-tariffi tal-interkambju transkonfinali jiġu introdotti qabel il-limiti fuq tariffi tal-interkambju nazzjonali, l-akkwirenti ta' kard nazzjonali żgħar jistgħu jitqegħdu fi żvantaġġ, għaliex ma jkunux jistgħu jikkompetu ma' akkwirenti barranin li jibbenefikaw mit-tariffi tal-interkambju transkonfinali aktar baxxi li jirriżultaw. Il-BĊE għalhekk jissuġġerixxi li dawn il-limiti jiddaħħlu b'mod simultanju. Il-BĊE jissuġġerixxi wkoll li jiġi ċċarat illi skemi ta' kards ta' pagament m'għandhomx jiddiskriminaw kontra entitajiet ta' pproċessar permezz tal-implimentazzjoni ta' regoli tan-negozju li jirrestrinġu l-interoperabbiltà bejn entitajiet ta' pproċessar. Għal raġunijiet ta' effiċjenza, il-BĊE jissuġġerixxi awtorità kompetenti unika li tkun responsabbli biex tiżgura konformità mar-regolament, iżda konxju illi dan jista' jkun diffiċli fil-prattika minħabba strutturi nazzjonali differenti. Fejn il-BĊE jirrakkomanda li r-regolament propost jiġi emendat, għal dan il-għan qed jiġu stipulati fl-Anness proposti speċifiċi għall-abbozzar flimkien ma' test spjegattiv. Magħmula fi Frankfurt am Main, fil-5 ta' Frar 2014. Dan ir-Regolament isegwi approċċ gradwali. Bħala l-ewwel pass, huwa neċessarju li jittieħdu miżuri li jiffaċilitaw il-ħruġ u l-akkwist transfruntiera ta' tranżazzjonijiet bil-kards ta' ħlas. Il-permess li n-negozjanti jagħżlu akkwirent minn barra l-Istat Membru proprju tagħhom ("akkwist transfruntiera") u l-impożizzjoni ta' livell massimu ta' tariffi tal-interkambju transfruntiera għal tranżazzjonijiet ta' akkwist transfruntiera għandhom jipprovdu ċ-ċarezza legali meħtieġa. Barra minn hekk, il-liċenzi għall-ħruġ jew għall-akkwist ta' strumenti ta' ħlas fl-Unjoni għandhom ikunu validi mingħajr restrizzjonijiet ġeografiċi. Dawn il-miżuri jiffaċilitaw il-funzjonament tajjeb tas-suq intern għall-pagamenti bil-kard, bl-internet u bil-mowbajl, għall-benefiċċju tal-konsumaturi u tal-bejjiegħa bl-imnut. Bħala konsegwenza tar-rabtiet u l-impenji unilaterali aċċettati fil-qafas tal-proċedimenti dwar il-kompetizzjoni, ħafna tranżazzjonijiet transfruntiera ta' ħlas bil-kard fl-Unjoni diġà qegħdin jitwettqu skont it-tariffi massimi tal-interkambju applikabbli għall-ewwel fażi ta' dan ir-Regolament. Għaldaqstant, id-dispożizzjonijiet marbutin ma' dawn it-tranżazzjonijiet għandhom jidħlu fis-seħħ malajr, hekk li jinħolqu opportunitajiet għall-bejjiegħa bl-imnut biex ifittxu servizzi orħos ta' akkwist transfruntiera, u l-komunitajiet bankarji u l-iskemi domestiċi jiġu inċentivati biex ibaxxu t-tariffi tagħhom tal-akkwist. Għat-tranżazzjonijiet domestiċi, huwa meħtieġ perjodu ta' tranżizzjoni li jagħti lill-fornituri tas-servizzi ta' pagament u lill-iskemi żmien biex jadattaw għar-rekwiżiti l-ġodda. Għaldaqstant, wara perjodu ta' sentejn mid-dħul fis-seħħ ta' dan ir-Regolament, u sabiex tkun ipprovduta implimentazzjoni sħiħa ta' suq intern għall-pagamenti bbażati fuq kard, il-limiti fuq it-tariffi tal-interkambju għat-tranżazzjonijiet bil-kard tal-konsumatur għandhom jiġu estiżi biex ikopru l-pagamenti transfruntiera u domestiċi kollha.' Il-konsumaturi għandhom it-tendenza li ma jkunux konxji tat-tariffi mħallsin min-negozjanti għall-istrument ta' ħlas li jużaw. Fl-istess ħin, serje ta' prattiċi ta' inċentiv applikati mill-fornituri tas-servizzi ta' ħruġ ta' pagament (bħal vawċers tal-ivvjaġġar, bonusijiet, skontijiet, ħlasijiet lura lill-konsumatur, assigurazzjonijiet b'xejn, eċċ.) tħajjar lill-konsumaturi jużaw aktar l-istrumenti tal-ħlas li jiġġeneraw tariffi għoljin għall-fornituri tas-servizzi ta' ħruġ ta' pagament. Sabiex jopponu dan, il-miżuri li jimponu restrizzjonijiet fuq it-tariffi tal-interkambju għandhom japplikaw biss għal kards ta' ħlas li saru prodotti tal-massa u li n-negozjanti ġeneralment isibuha bi tqila jirrifjutawhom minħabba l-ħruġ u l-użu mifrux tagħhom (jiġifieri kards ta' debitu u ta' kreditu tal-konsumatur). Sabiex jittejjeb il-funzjonament effettiv tas-suq fil-partijiet tas-settur li mhumiex irregolati u sabiex jiġi llimitat it-trasferiment tan-negozju mill-partijiet irregolati tas-settur għal dawk mhux irregolati, huwa meħtieġ li jiġu adottati serje ta' miżuri, li jkunu jinkludi s-separazzjoni tal-iskema mill-infrastruttura u l-iggwidar tal-pagatur mill-benefiċjarju, u li tingħata l-possibbiltà li l-benefiċjarju jaċċetta b'mod selettiv l-istrumenti ta' ħlas.' Madankollu, biex jipproteġu lill-konsumatur u l-abbiltà tiegħu li juża l-kards ta' ħlas spiss kemm jista' jkun, in-negozjanti għandhom ikunu obbligati jaċċettaw il-kards kollha li huma soġġetti għall-istess tariffa regolata tal-interkambju. Din il-limitazzjoni wkoll għandha twassal għal ambjent iktar kompetittiv għall-kards b'tariffi tal-interkambju mhux regolati taħt dan ir-Regolament, billi n-negozjanti jiksbu iktar saħħa ta' negozjar fir-rigward tal-kundizzjonijiet li taħthom jaċċettaw dawn il-kards.' "akkwirent" tfisser fornitur ta' servizz ta' pagament li jikkuntratta direttament jew indirettament ma' benefiċjarju sabiex jipproċessa t-tranżazzjonijiet ta' ħlas tal-benefiċjarju;' "emittent" tfisser fornitur ta' servizz ta' pagament li jikkuntratta direttament jew indirettament ma' pagatur sabiex jibda, jipproċessa jew iħallas it-tranżazzjonijiet ta' ħlas tal-pagatur;' "tranżazzjoni b'kard ta' debitu" tfisser tranżazzjoni b'kard ta' ħlas inkluża ma' kards imħallsin minn qabel marbutin ma' kont ta' aċċess kurrenti jew ta' depożitu li għalih tkun iddebitata tranżazzjoni fi żmien 48 siegħa jew inqas wara li t-tranżazzjoni tkun ġiet awtorizzata/mibdija.' "tranżazzjoni b'kard ta' kreditu" tfisser tranżazzjoni b'kard ta' ħlas fejn it-tranżazzjoni tiġi rregolata aktar minn 48 siegħa wara li t-tranżazzjoni tkun ġiet awtorizzata/mibdija;' "tranżazzjoni ta' pagament ibbażata fuq kard" tfisser servizz użat biex titwettaq tranżazzjoni ta' pagament permezz ta' kwalunkwe kard, telekomunikazzjoni, tagħmir jew softwer diġitali jew tal-IT jekk dan jirriżulta fi tranżazzjoni ta' ħlas bil-kard. It-tranżazzjonijiet ta' pagament ibbażati fuq kard jeskludu tranżazzjonijiet ibbażati fuq tipi oħra ta' servizzi ta' ħlas.' "tranżazzjoni ta' pagament transkonfinali" tfisser pagament bil-kard jew tranżazzjoni ta' pagament ibbażata fuq kard mibdija minn pagatur jew minn benefiċjarju fejn il-fornitur tas-servizzi ta' pagament tal-pagatur u l-fornitur tas-servizzi ta' pagament tal-benefiċjarju huma stabbiliti fi Stati Membri differenti jew fejn il-pagament bil-kard jinħareġ minn fornitur ta' servizzi ta' ħruġ ta' pagament stabbilit fi Stat Membru differenti minn dak tal-punt tal-bejgħ;' "tariffa tal-interkambju" tfisser tariffa mħallsa għal kull tranżazzjoni, direttament jew indirettament (jiġifieri permezz ta' terza parti), bejn il-fornituri tas-servizzi ta' pagament tal-pagatur u tal-benefiċjarju involuti fi tranżazzjoni ta' ħlas bil-kard jew fi tranżazzjoni ta' pagament ibbażata fuq kard;' "tariffa għas-servizzi tan-negozjant" tfisser tariffa mħallsa mill-benefiċjarju lill-akkwirent għal kull tranżazzjoni li tinkludi tariffa tal-interkambju, l-iskema ta' pagament u t-tariffa tal-ipproċessar u l-marġni tal-akkwirent;' "skema ta' kards ta' ħlas" tfisser sett uniku ta' regoli, prattiċi, standards u/jew linji gwida ta' implimentazzjoni għall-eżekuzzjoni ta' tranżazzjonijiet ta' ħlas madwar l-Unjoni jew fl-Istati Membri, u li hija separata minn kwalunkwe infrastruttura jew sistema ta' pagament li ssostni l-operat tagħha;' "skema ta' ħlas bil-kard ta' erba' partijiet" tfisser skema ta' ħlas bil-kard li fiha l-pagamenti jsiru mill-kont ta' pagament tad-detentur tal-kard fil-kont ta' pagament ta' benefiċjarju permezz tal-intermedjazzjoni tal-iskema, fornitur tas-servizzi ta' ħruġ ta' kards ta' pagament (fuq in-naħa tad-detentur tal-kard) u fornitur tas-servizzi ta' akkwist ta' pagament (fuq in-naħa tal-benefiċjarju), u tranżazzjonijiet ibbażati fuq kard imsejsa fuq l-istess struttura;' "skema ta' ħlas bil-kard ta' tliet partijiet" tfisser skema ta' ħlas bil-kard li fiha l-pagamenti jsiru mill-kont ta' pagament miżmum mill-iskema għan-nom tad-detentur tal-kard fil-kont ta' pagament miżmum mill-iskema għan-nom tal-benefiċjarju, u tranżazzjonijiet ibbażati fuq kard imsejsa fuq l-istess struttura. Meta skema ta' ħlas bil-kard ta' tliet partijiet tilliċenza fornituri oħrajn ta' servizzi ta' pagament għall-ħruġ u/jew l-akkwist ta' kards ta' ħlas, titqies bħala skema ta' ħlas bil-kard ta' erba' partijiet;' "strument ta' ħlas" ifisser kwalunkwe apparat personalizzat u/jew sett ta' proċeduri miftehmin bejn l-utent tas-servizz ta' pagament u l-fornitur tas-servizzi ta' pagament, li jintuża mill-utent tas-servizz ta' pagament, jew għan-nom tiegħu, sabiex tinbeda ordni ta' pagament;' "strument ta' ħlas ibbażat fuq kard" ifisser kwalunkwe strument ta' ħlas, inklużi kard, mowbajl, kompjuter jew kwalunkwe apparat teknoloġiku ieħor li jkun fih l-applikazzjoni adattata, użata mill-pagatur biex tinbeda ordni ta' pagament li mhijiex trasferiment ta' kreditu jew debitu dirett kif definit fl-Artikolu 2 tar-Regolament (UE) Nru 260/2012.' "applikazzjoni ta' pagament" tfisser softwer tal-kompjuter jew ekwivalenti mtella' fuq apparat li jippermetti li jinbdew tranżazzjonijiet ta' pagament ibbażati fuq kard u li jħalli lill-pagatur jagħti ordnijiet ta' pagament;' "ordni ta' pagament" tfisser kwalunkwe istruzzjoni minn pagatur lill-fornitur tas-servizzi ta' pagament tiegħu li biha jitolbu jesegwixxi tranżazzjoni ta' pagament;' "tranżazzjoni b'kard ta' ħlas" tfisser tranżazzjoni ta' ħlas magħmula b'kard ta' ħlas jew bl-użu tal-infrastruttura ta' tranżazzjoni b'kard ta' ħlas u bbażata fuq ir-regoli tan-negozju ta' tranżazzjoni ta' kard ta' ħlas;' "fornitur tas-servizzi ta' pagament" tfisser persuni fiżiċi jew ġuridiċi awtorizzati li jipprovdu s-servizzi ta' pagament imniżżlin fl-anness tad-Direttiva 2007/64/KE. Fornitur tas-servizzi ta' pagament jista' jkun emittent jew akkwirent jew it-tnejn li huma;' "tranżazzjoni ta' pagament" tfisser azzjoni ta' trasferiment ta' fondi, mibdija minn pagatur jew għan-nom tiegħu jew mill-benefiċjarju, irrispettivament minn kwalunkwe obbligi sottostanti bejn il-pagatur u l-benefiċjarju;' "ipproċessar" tfisser it-twettiq tas-servizzi ta' pproċessar ta' tranżazzjoni ta' pagament f'termini tal-azzjonijiet rikjesti għall-ittrattar ta' struzzjoni ta' pagament bejn l-akkwirent u l-emittent;' "entità ta' pproċessar" tfisser kwalunkwe persuna fiżika jew ġuridika li tipprovdi servizzi ta' pproċessar ta' tranżazzjoni ta' pagament;' Kwalunkwe diskriminazzjoni territorjali fir-regoli ta' pproċessar mħaddmin minn skemi ta' kards ta' ħlas għandhom ikunu pprojbiti. L-iskemi ta' kards ta' ħlas ma għandhomx jimponu rekwiżiti ta' rapporti, obbligi ta' ħlas ta' tariffi jew obbligi oħrajn bl-istess għan jew effett fuq il-fornituri tas-servizzi ta' ħruġ ta' kards ta' ħlas u ta' akkwist ta' pagament għal tranżazzjonijiet magħmula bi kwalunkwe apparat li fuqu hija preżenti l-marka tagħhom fir-rigward ta' tranżazzjonijiet li fihom l-iskema tagħhom ma tintużax. Meta apparat ta' ħlas joffri l-għażla bejn marki differenti ta' strumenti ta' ħlas, il-marka applikata għat-tranżazzjoni ta' pagament inkwistjoni għandha tkun iddeterminata mill-pagatur fil-punt tal-bejgħ.' L-iskemi ta' ħlas u l-fornituri tas-servizzi ta' pagament ma għandhomx japplikaw xi regola li tista' tobbliga lill-benefiċjarji jaċċettaw kards u strumenti oħrajn ta' ħlas maħruġin minn fornitur wieħed ta' servizzi ta' ħruġ ta' pagament fil-qafas ta' skema ta' strumenti ta' ħlas sabiex jaċċettaw ukoll strumenti oħrajn ta' ħlas tal-istess marka u/jew kategorija maħruġin minn fornituri oħrajn tas-servizzi tal-ħruġ ta' pagament fil-qafas tal-istess skema, ħlief meta jkunu soġġetti għall-istess tariffa regolata tal-interkambju.' Il-Kunsill tal-Unjoni Ewropea, wara li rrieżamina l-lista ta' persuni u entitajiet deżinjati fl-Annessi msemmija hawn fuq, iddeċieda li l-miżuri restrittivi previsti fid-Deċiżjoni 2011/137/PESK u fir-Regolament (UE) Nru 204/2011 għandhom ikomplu japplikaw għal dawk il-persuni u entitajiet. Qed tinġibed l-attenzjoni tal-persuni u l-entitajiet kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IV għar-Regolament (UE) Nru 204/2011, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 7 tar-Regolament). Il-persuni u l-entitajiet ikkonċernati jistgħu jibagħtu talba lill-Kunsill qabel il-15 ta' Marzu 2015, flimkien mad-dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq terġa' tiġi kkunsidrata, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami li jmiss tal-Kunsill, f'konformità mal-Artikolu 12(2) tad-Deċiżjoni 2011/137/PESK u l-Artikolu 16(6) tar-Regolament (UE) Nru 204/2011, tal-listi ta' persuni u entitajiet deżinjati. Fid-9 ta' Mejju 2014, il-Kumitat tas-Sanzjonijiet stabbilit skont ir-Riżoluzzjoni 2127 (2013) tal-Kunsill tas-Sigurtà tan-Nazzjonijiet Uniti inkluda tliet persuni fuq il-lista ta' persuni u entitajiet soġġetti għall-miżuri imposti mill-paragrafi 30 u 32 tar-Riżoluzzjoni 2134 (2014). Il-persuni kkonċernati jistgħu fi kwalunkwe ħin jippreżentaw talba lill-Kumitat tan-NU stabbilit skont ir-Riżoluzzjoni 2127 (2013), flimkien ma' kwalunkwe dokumentazzjoni ġustifikattiva, sabiex id-deċiżjonijiet li jiġu inklużi fil-lista tan-NU jiġu kkunsidrati mill-ġdid. Din it-talba għandha tintbagħat fl-indirizz segwenti: Għal aktar informazzjoni ara: http://www.un.org/sc/committees/2127/ B'segwitu għad-deċiżjoni tan-NU, il-Kunsill tal-Unjoni Ewropea ddetermina li l-persuni nominati min-NU għandhom jiġu inklużi fil-listi ta' persuni u entitajiet li huma soġġetti għall-miżuri restrittivi previsti fid-Deċiżjoni 2013/798/PESK u r-Regolament (UE) Nru 224/2014. Ir-raġunijiet li għalihom ġew elenkati l-persuni kkonċernati jidhru fl-entrati rilevanti fl-Anness għad-Deċiżjoni u fl-Anness I għar-Regolament. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament (UE) Nru 224/2014, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 7 tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ta' appoġġ, biex id-deċiżjoni li huma jiġu inklużi fil-listi msemmijin hawn fuq tiġi kkunsidrata mill-ġdid, fl-indirizz segwenti: Qed tinġibed l-attenzjoni tal-persuni kkonċernati anke għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stabbiliti fl-Artikolu 275, it-2 paragrafu, u l-Artikolu 263, ir-4 u s-6 paragrafi, tat-Trattat dwar il-Funzjonament tal-Unjoni Ewropea. Il-Kunsill tal-Unjoni Ewropea ddeċieda li l-persuni li jidhru fl-Annessi msemmijin hawn fuq għandhom jiġu inklużi fil-lista ta' persuni u entitajiet fl-Anness I tad-Deċiżjoni 2013/255/PESK u fl-Anness II tar-Regolament (UE) Nru 36/2012. Ir-raġunijiet għad-deżinjazzjoni ta' dawk il-persuni jidhru fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IIa tar-Regolament (UE) Nru 36/2012, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 16 tar-Regolament). Il-persuni kkonċernati jistgħu jibagħtu talba lill-Kunsill qabel il-31 ta' Marzu 2015, flimkien mad-dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq terġa' tiġi kkunsidrata, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet tar-rieżami tal-Kunsill li jmiss, f'konformità mal-Artikolu 34 tad-Deċiżjoni 2013/255/PESK u l-Artikolu 32(4) tar-Regolament (UE) Nru 36/2012, tal-lista ta' persuni u entitajiet deżinjati. Qed tinġibed ukoll l-attenzjoni tal-persuni kkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafu, tat-Trattat dwar il-Funzjonament tal-Unjoni Ewropea. L-attivitajiet kummerċjali tal-impriżi konċernati huma: Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar il-konċentrazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea bil-faks (nru tal-faks +32 22964301) jew b'email lil COMP-MERGER-REGISTRY@ec.europa.eu jew bil-posta, bin-numru ta' referenza M.7267 — Sopra Group/Groupe Steria, f'dan l-indirizz: L-attivitajiet kummerċjali tal-impriżi konċernati huma: Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bil-posta elettronika lil COMP-MERGER-REGISTRY@ec.europa.eu jew bil-posta, bin-numru ta' referenza M.7271 — Russian Machines/Fritzmeier/JV, f'dan l-indirizz: